સમગ્ર દિવસ દરમિયાન વિવિધ ટીવી ચેનલો પર અનેક લોકોનાં મંતવ્યો અને રાષ્ટ્રીય નેતાઓનાં વિશ્લેષ્ણો સાંભળવા મળ્યાં, તેમાં ખાસ કરીને ભાજપની નોટબંધી અને જીએસટીને હારનું મુખ્ય કારણ લોકોએ ગણાવ્યું તો કેટલાંક લોકોએ સર્જીકલ સ્ટ્રાઈકનું અવાર-નવાર ભાજપનાં નેતાઓ દ્વારા જે છેલ્લાં કેટલાંક સમયથી રટણ કરવામાં આવતું હતું તેનો પણ વિરોધ જતાવ્યો તથા ગત લોકસભા ચૂંટણીમાં પ્રધાનમંત્રી મોદીએ ૨૦૧૪માં જે વચનો આપ્યાં હતાં તેમાં મુખ્યત્વે કાળુ નાણું પરત લાવવું અને દરેકનાં ખાતામાં કાળુ નાણું આવવાથી ૧૫ લાખ રૂપિયા જમા થશે તેવું આશ્વાસન આપવામાં આવ્યું હતું તે પૂરું ન થતાં વિરોધપક્ષનાં હાથમાં આ એક મોટું કારણ આવી ગયું અને ગરીબ અને મધ્યમવર્ગનાં લોકો આશા લગાવીને બેઠાં હતાં કે અમારાં ખાતામાં ૧૫ લાખ નહીં તો ૧૦ લાખ તો આવશે એવી એમની આશા ઠગારી નીવડી, તો બીજીબાજુ ખેડૂતો પોતાનાં દેવા માફી માટે અનેક જગ્યાએ લડત આપી રહ્યાં હતાં પરંતુ એ દેવા માફી માટે પણ સરકાર દ્વારા કોઈ સમયસર નિર્ણય લેવામાં આવ્યો નહીં.